— Я не бяру на сябе ролю вялікага духоўнага правадыра, галоўнае, паказаць людзям шлях да пазбаўлення ад залежнасці і падтрымаць іх, — адразу папярэджвае аб сваёй місіі бацюшка. Ён сам рос і сталеў на гродзенскіх вуліцах, бачыў цяжкія лёсы многіх сваіх аднагодкаў, раздзяляў роспач і адчай моладзі 1990-х. Шукаў сябе. Да духоўнай семінарыі і сана святара ў Паўла Каспяровіча была вучоба ў Гродзенскім хіміка-тэхналагічным тэхнікуме, Маскоўскім дзяржаўным адкрытым універсітэце, а потым ён працаваў рабочым на гродзенскіх прадпрыемствах. Аўтар тэкстаў песень для рок-гурта “Иго”, бацюшка мае зараз асабісты паэтычны зборнік, дзе адлюстраваны яго перажыванні і боль за сучаснікаў. Але ж, апрача “лірыкі”, ёсць у абавязках святара нялёгкія зямныя справы, пра якія мы і гутарым: